CELEX: 32021D2254
Language: et
Date: 2021-12-07 00:00:00
Title: Euroopa Keskpanga otsus (EL) 2021/2254, 7. detsember 2021, millega muudetakse otsust (EL) 2020/1997 müntide emissiooni 2021. aasta mahu heakskiitmise kohta (EKP/2021/53)

17.12.2021   
               
               
                  ET
               
               
                  Euroopa Liidu Teataja
               
               
                  L 454/17
               
            
         EUROOPA KESKPANGA OTSUS (EL) 2021/2254,
         7. detsember 2021,
         millega muudetakse otsust (EL) 2020/1997 müntide emissiooni 2021. aasta mahu heakskiitmise kohta
         (EKP/2021/53)
         EUROOPA KESKPANGA JUHATUS,
         võttes arvesse Euroopa Liidu toimimise lepingut, eelkõige selle artikli 128 lõiget 2,
         võttes arvesse Euroopa Keskpanga otsust (EL) 2015/2332, 4. detsember 2015, euromüntide emissioonimahu heakskiitmise menetlusraamistiku kohta (EKP/2015/43) (1), eelkõige selle artikli 3 lõiget 7,
         ning arvestades järgmist:
         
                     (1)
                  
                  
                     Alates 1. jaanuarist 1999 on Euroopa Keskpangal (EKP) eurot rahaühikuna kasutavate liikmesriikide emiteeritud müntide emissioonimahu heakskiitmise ainuõigus.
                  
               
                     (2)
                  
                  
                     Euroopa Keskpanga otsusega (EL) 2020/1997 (EKP/2020/57) (2) kiitis EKP heaks ringluseks kavandatud euro müntide ja ringluseks mitte kavandatud euro meenemüntide kogumahu 2021. aastal, mille aluseks oli eurot rahaühikuna kasutavate liikmesriikide poolt EKP-le esitatud prognoos euro müntide nõudluse arengu kohta 2021. aastal.
                  
               
                     (3)
                  
                  
                     Euroopa Keskpanga otsuse (EL) 2015/2332 (EKP/2015/43) artikli 3 kohaselt peab euroala liikmesriik teatama EKP-le, kui euromüntide tegelik nõudlus võib kalendriaasta osas heaks kiidetud müntide emissioonimahtu ületada, ja esitama erakorralise taotluse täiendava müntide emissioonimahu heakskiitmiseks selle kalendriaasta osas, kui suurenenud mündinõudlus kestab.
                  
               
                     (4)
                  
                  
                     22. novembril 2021 sai EKP Banc Ceannais na hÉireann/Central Bank of Irelandilt Iirimaa nimel taotluse Iirimaale 2021. aastal emiteerimiseks lubatud euro müntide mahu täiendavaks suurendamiseks 10 miljoni euro võrra (16.3 miljonilt eurolt 26,3 miljoni eurole), et täita oluliselt suurenenud nõudlust müntide järele seoses 2021. aastal 2020. aastaga võrreldes vähenenud müntide paigutusega ning prognoositava oodatust kõrgema nõudlusega 2021. aasta jõulueelsel perioodil.
                  
               
                     (5)
                  
                  
                     Otsuse (EL) 2015/2332 (EKP/2015/43) artikli 3 lõike 7 kohaselt võtab EKP juhatus erakorralise taotluse osas vastu ühekordse heakskiitmise otsuse, kui erakorralise taotluse osas ei ole vaja muudatusi.
                  
               
                     (6)
                  
                  
                     Seetõttu tuleb otsust (EL) 2020/1997 (EKP/2020/57) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatus
            Tabelit otsuse (EL) 2020/1997 (EKP/2020/57) artiklis 2 muudetakse järgmiselt:
            Iirimaad käsitlev rida asendatakse järgmisega:
            
               
                           „Iirimaa
                        
                        
                           25,8 
                        
                        
                           0,5 
                        
                        
                           26,3 “.
                        
                     
         
         
            Artikkel 2
            Jõustumine
            Käesolev otsus jõustub päeval, mil sellest adressaatidele teatatakse.
         
         
            Artikkel 3
            Adressaadid
            Käesolev otsus on adresseeritud liikmesriikidele, mille rahaühik on euro.
         
         
            Frankfurt Maini ääres, 7. detsember 2021
            
               
                  EKP president
               
               Christine LAGARDE
            
         
         
            (1)  ELT L 328, 12.12.2015, lk 123.
         
            (2)  Euroopa Keskpanga otsus (EL) 2020/1997, 24. november 2020, müntide emissiooni 2021. aasta mahu heakskiitmise kohta (EKP/2020/57) (ELT L 410, 7.12.2020, lk 104).